Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 272/12/5511	Žilina, 19.6.2012
EEČ : 2-43-0-2012

U Z N E S E N I E

Trestná vec:	obvinená XXXXX 
Prečin:	Porušovanie ochrany rastlín a živočíchov podľa § 305 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 214 odsek 1 Trestného poriadku postupujem vec trestného stíhania obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Obvodný úrad životného prostredia v Prievidzi
v rozpore s ustanovením § 14 ods. 1 písm. a/ Zák. č. 543/2002 Z. z. o ochrane prírody a krajiny, dňa 24.03.2012 približne o 14.45 hod. riadila osobné motorové vozidlo XXXXX XXXXX po účelovej komunikácii v Starohradskej doline v katastri obce Nezbudská Lúčka, okr. Žilina, na území Národného parku XXXXX, zriadeného nariadením vlády č. 24/88 Zb., pričom v zmysle ustanovenia § 19 ods. 2 Zák. č. 543/2002 Z. z. o ochrane prírody a krajiny, ak nie je v tomto zákone ustanovené inak, platí na území národného parku III. stupeň ochrany

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Povereným príslušníkom PZ, OO PZ Terchová pod číslom ORP-659/TE-ZA-2012 bolo dňa 25.03.2012 začaté trestné stíhanie a vznesené XXXXX pre prečin porušovania ochrany rastlín a živočíchov podľa § 305 ods. 2 Tr. zák., ktorého sa dopustila na tom skutkovom základe, že v rozpore s ustanovením § 14 ods. 1 písm. a/ Zák. č. 543/2002 Z. z. o ochrane prírody a krajiny, dňa 24.03.2012 približne o 14.45 hod. riadila osobné motorové vozidlo XXXXX XXXXX po účelovej komunikácii v Starohradskej doline v katastri obce Nezbudská Lúčka, okr. Žilina, na území Národného parku XXXXX, zriadeného nariadením vlády č. 24/88 Zb., pričom v zmysle ustanovenia § 19 ods. 2 Zák. č. 543/2002 Z. z. o ochrane prírody a krajiny, ak nie je v tomto zákone ustanovené inak, platí na území národného parku III. stupeň ochrany.

Po skončení skráteného vyšetrovania bol mi povereným príslušníkom PZ zaslaný spisový materiál s návrhom na podmienečné zastavenie trestného stíhania. Preštudovaním spisového materiálu som zistila, že konanie obv. XXXXX  formálne naplnilo zákonné znaky skutkovej podstaty prečinu porušovania ochrany rastlín a živočíchov podľa § 305 ods. 2 Tr. zák. Zo spisu jednoznačne vyplýva, že obv. XXXXX ľutuje, čo sa stalo, na územie národného parku nevošla s úmyslom poškodzovať prírodu ani porušovať zákon a nevšimla si značku, ktorá označuje III. stupeň ochrany prírody. O porušovaní zákona v tom zmysle, že vozidlá majú zakázaný vstup do predmetného územia, vedomosť nemala, nakoľko toto nezakazovala žiadna dopravná značka. Sama je aktívna ochrankyňa prírody, v minulosti sa nikdy nedopustila žiadneho priestupku či už vo vzťahu k ochrane prírody alebo na úseku dopravy.

V priebehu skráteného vyšetrovania bol vypočutý v postavení svedka XXXXX, zamestnanec Správy národného parku XXXXX so sídlom vo Varíne, ktorý potvrdil, že miesto, kde došlo ku spáchaniu skutku podlieha III. stupňu ochrany. Vstup do III. stupňa ochrany je označený tabuľou so štátnym znakom SR. Tabuľa bola osadená na strom z dôvodu, nakoľko za posledné roky tabule umiestnené na stĺpoch v blízkosti miestnej komunikácie boli sústavne odcudzené alebo zničené. Spisový materiál obsahuje i mapu, ktorá rovnako potvrdzuje oblasť chráneného územia a úradný záznam príslušníkov polície, ktorí v kritickú dobu kontrolovali v chránenom území nachádzajúcich sa vodičov. Nie sú teda žiadne pochybnosti o tom, že ku skutku došlo tak ako je uvedené vo výrokovej časti uznesenia.

Prečinu porušovania ochrany rastlín a živočíchov podľa § 305 ods. 2 Tr. zák. sa dopustí ten, kto v rozpore so všeobecne záväznými predpismi na ochranu prírody a krajiny alebo so všeobecne záväznými predpismi na úseku lesného hospodárstva neoprávnene jazdí motorovým vozidlom, motorovou trojkolkou, motorovou štvorkolkou, motocyklom alebo skútrom na lesnom alebo poľnohospodárskom pozemku. V prípade obv. XXXXX boli splnené všetky formálne zákonné znaky skutkovej podstaty uvedeného prečinu.
Podľa § 14 ods. 1 písm. a/ Zák. o ochrane prírody a krajiny č. 543/2002 Z. z. na území na ktorom platí 3. stupeň ochrany je zakázané vykonávať činnosti uvedené v § 13 ods. 1 písm. a/ tohto zákona. Podľa § 13 ods. 1 písm. a/ Zák. o ochrane prírody a krajiny na území na ktorom platí 2. stupeň ochrany, je zakázaný vjazd a státie s motorovým vozidlom, motorovou trojkolkou, motorovou štvorkolkou, snežným skútrom alebo záprahovým vozidlom najmä vozom, kočom alebo saňami na pozemky za hranicami zastaveného územia...
Je teda možné konštatovať, že konanie obv. XXXXX napĺňa i zákonné znaky priestupku na úseku ochrany prírody a krajiny, nakoľko jej konaním bol porušený § 14 ods. 1 písm. a/ Zák. č. 543/2002 Z. z.
Z predloženého spisového materiálu je zrejmé, že obv. XXXXX sa v minulosti nedopustila žiadneho trestného činu ani priestupku, K skutku, ktorý jej je kladený za vinu sa priznala a logicky ozrejmila dôvody, ktoré boli príčinou jej konania. Ako sama uvádza, má vzťah k prírode a úmyselne by sa protiprávneho konania v žiadnom prípade nedopustila.
Nebezpečnosť jej konania v tomto prípade teda nedosahuje takú výšku, aby bolo potrebné jej konanie posúdiť ako trestný čin, ale postačuje, aby jej konanie bolo posúdené ako príslušný priestupok.
Podľa § 92 ods. 1 písm. d/ Zák. č. 543/2002 Z. z. teda vykonala činnosť zakázanú podľa § 14 citovaného zákona. 

Podľa § 214 ods. 1 Tr. por. prokurátor postúpi vec inému orgánu, ak výsledky vyšetrovania alebo skráteného vyšetrovania preukazujú, že nejde o trestný čin, ale ide o skutok, ktorý by mohol byť priestupkom. Vychádzajúc z tohto ustanovenia Tr. por. hodnotiac okolnosti prípadu, osobu obvinenej, následky jej konania, som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka